|  |  |  |
| --- | --- | --- |
|  | **FELLOWSHIP NEWS**  (For private circulation only)  Website:www.zcfdelhi.com: E-mail: zcfdelhi.co@gmail.com  **Theme: Arise and shine, for your light has come! And the glory of the Lord is risen upon you. Isaiah 60:1** | |
| **Zomi Christian Fellowship, Delhi : 05.02.2017 Theme :** “Enlarge your territory.” (I Chronicle 4:10) | | |
| **Tu mahmah in**  Pasian in ei leitung mite hong it lua mahmah hi cih I zakzaksa leh I theihciatsa ahi hi. A sia leh a pha zong I khenthei ciat uh hi. A hoih a hoihlo zong I thei ciat uh hi. Tua mah bangin Pasian’ thu zong a za nailo I om kei uh hi. Za napi in I hoihsakna ciang bek tawh Pasian thu I awi uh hi. Nisim in Ama’ singlamteh pua a zui dinga Pasian in hong deih hinapi, I zui ngap kei uh hi. Mite’ muh in a hoih bangin I om dendan uh hi. Mite’ muhlohna ah I ut bangun I gamta zel uh hi.  Pawlpi mite in ei’ hoihsak dan ciat in Pasian’ thu I awi ciat uh hi. A ut in zuau gen phamawh sa lo. Migensiat zong phamawh salo. Guktak laktak zong phamawh I sa kei uh hi. Golhguk lak leh piak zong ahi ding mah khat in I ngaihsun uh hi. Nu leh pa thangtatna zong I gamah uang mahmah hi. Nungak leh tangval bek hilo in nupi leh papite zong mite zi leh pasalte tawh minsia tam mahmah uh hi.  Khuapi sung mun tuamtuam bangah, “kilawm kei si e maw,” I cih theih dinga gamta kampau khuahek kitam mahmah hi. Sum muhna man leh manlo ngaihsun loin, sum muhna ding ahih peuh leh sep ngam loh neilo kitam mahmah mai hi.  Topa Jesu’ hong sihna hang zong thei kelkul in I ngaihsak nawn kei uh hi. Nisim mawhna leh khialhna tawh I kidim uh hi. Christianity zong phaw in I zangta uh hi. Kuamah in Pasian thu don in nei nawnlo hi. Cialpi, crusade khat om leh zong, pai man nawnlo. A pai sunte in zong lunggulhna tawh pai omlo. A kilawmsakna a va pai cihbang kitam mahmah ta hi.  Hih bang mite I hih manun, Topa Pasian in Joel 2:12 ah, “"Tu mahmah nangawnin lungsim tak tawh kisik kikin, an tangin, kapin, thumna tawh kei kiangah hong paikik un,” hong ci hi. Tuni in Pasian tawh kituak nailo, Pasian tawh kimu kha nailo, Jesu pen Topa leh Gumpa a sang nailo I hih khak leh, aw nem takin tu in hong sam lailai hi.A aw na zak leh zingciang ci kei in. Zingciang bang piang ding cih I thei kei hi. I Lai Siangtho tang tel in ‘Tu Mahmah in,’ ci hi. Tu mahmah hun hoih pen ahi hi. Uaikai loin Topa zong ni. Topa tawh kituah sawm ni. Pasian’ ta I hih theih nadingin, Amah zongin, Ama’ tungah I mawhnate pulakin ki-ap ding hi hang. Amah kiang a I kipiakkhiat ding lunggulh in Amah in hong ngak niloh hi.  **Youth Department pan zaksakna**  February 11, 2017 (Saturday) in YDte in Bawngsa limci mahmah Fund Drive na dingin inn cih ah hong zuak ding uh hi. Kuamah tua ni a sa lei dingte in na lei lo a, amau’ hong zuak ding pen na ngak ciat dingin kizasak hang. Rs.300/- per kg hi ding hi. Na innah hong puak ding uh ahih manin a leina ding sum kiging kholsa in na ngak hithiat lel ve maw.  **Ladies Department Prayer Meeting**  **Ani**: 11 February, 2017, **Ahun**: 2.30pm to 5pm - **Amun**: Nu Kikim te inn, CPWD quarters, Vasant Vihar.- Ph.: 9910220849  **Conductor**: Nu Grace Siasian **Sharing**: Open for all | | **Today’s Verse: Joel 2:12 -** Topa in hih bangin ci hi: "Tu mahmah nangawnin lungsim tak tawh kisik kikin, an tangin, kapin, thumna tawh kei kiangah hong paikik un.  Therefore also now, saith the LORD, turn ye even to me with all your heart, and with fasting, and with weeping, and with mourning.  **-----------------------------------------------------------**  **TODAY’S PROGRAMME**  **05.02.2017 [Time: 2:00-3:30 PM]**     2:00-2:25 Praise & Worship : P&W team   2:25-3:10 **Message : Rev J Mangte**  3:10-3:15 Special no. : GMB, Lun Mung   3:15-3:18 Offertory prayer : Pa David Shoute  3:18-3:23 Announcement : If any   3:23-3:28 Hymn : P&W team   3:28-3:30 Closing prayer : Pa Gin Chin Lam **-------------------------------------------------------**  **NEXT SUNDAY PROGRAMME**  **12.02.2017 [Time: 2:00-3:30 PM]**     2:00-2:25 Praise & Worship : P&W team   2:25-3:10 **Message : Rev J Mangte**  3:10-3:15 Special no. : GMB, Lun Mung   3:15-3:18 Offertory prayer : Pa Densil Samte  3:18-3:23 Announcement : If any   3:23-3:28 Hymn : P&W team   3:28-3:30 Closing prayer : Pa Noel Shoute  **LAST SUNDAY COLLECTION (29.01.2017)**  **SundayCollection 2660**  **Tithe 4500**  **Antangpham 000**  **FaithPromise 920**  **Thungetna ah phawk ni**  Sanggampa Khailun’ nu(NuLamkim Guite) pumpi damlohna hangin Rockland Hospital, Katwara Sarai, New Delhi ah lum hi. Hong damsiang pah nadingin thungetna ah phawk ciat ni.  Pa Tual Za Kamte’ innkuan zong a lui sanga nuamzaw inn, Mahavir Enclave sung mah a kisuan uh hi. Cidamna leh Pasian’ thupha a ngahna inn uh hong hih theih nadingin thungatna ah phawk ni.  Sangnaupangte zong kumtawp examna naita ahih manin, cidam a exam hong hong gelh ciat uh a pawl hong suan siausiau nadingun thungetna ah phawk ciat ni.  35th ZCFD Annual Thanks Giving Day nuamtak I zat theih nadingin thungetna ah phawk ciat ni. |
| **Usher for the month of February 2017: …….?** | | |